Uvodna domača naloga

**Tekaški trening 1**

*Ana in Bor se pripravljata na tekaško tekmovanje. Ana se je odločila v prvem tednu preteči 10 kilometrov, potem pa vsak naslednji teden kilometer več. Bor se je odločil v prvem tednu preteči le štiri km, potem pa razdaljo povečevati za dva kilometra na teden.*

1. Podatke o pretečenih razdaljah Ane in Bora uredi v preglednici.

|  |  |  |  |  |  |
| --- | --- | --- | --- | --- | --- |
|  | 1. teden | 2. teden | 3. teden | 4. teden | 5. teden |
| Anina pot(km) |  |  |  |  |  |
| Borova pot(km) |  |  |  |  |  |

2. Zgornje podatke grafično predstavi.

3. Ker je število km, ki jih preteče Ana, odvisno od tedna treninga, lahko Anin trening prikažemo kot funkcijo.

Imenuj neodvisno spremenljivko *x*. \_\_\_\_\_\_\_\_\_\_\_\_\_

Imenuj odvisno spremenljivko *A(x)*. \_\_\_\_\_\_\_\_\_\_\_\_\_

Zapiši funkcijo *A(x)*: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. Zapiši funkcijo *B(x)*, ki opisuje Borovo pot v odvisnosti od spremenljivke x.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. V katerem tednu treninga bosta Bor in Ana pretekla enako število kilometrov? \_\_\_\_\_\_\_\_\_\_\_\_\_\_\_\_\_\_\_

6. Tudi Cvetka se pripravlja na tekmovanje. Začela je s 6 km teka na teden in ga povečuje za 1,6 km na teden. S tabelo prikaži, koliko kilometrov je pretekla Ana in koliko Cvetka v posameznem tednu.

7. Zapiši funkcijo *C(x),* ki opisuje pretečeno Cvetkino pot. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

8. Ali lahko ugotoviš, v katerem tednu pretečeta Ana in Cvetka enako število km?

9. Kako bi pokazal, v katerem tednu bo Cvetka pretekla večje število kilometrov kot Ana?